Source: https://perol.ro/ana-birchall-nu-a-lezat-autoritatea-judecatoreasca-ccr-a-respins-existenta-vreunui-conflict-juridic-de-natura-constitutionala-intre-fostul-ministru-al-justitiei-si-csm/
Timestamp: 2020-07-10 09:05:29+00:00
Document Index: 37595698

Matched Legal Cases: ['CCR ', 'CSM ', 'CSM ', 'CSM ', 'CSM ', 'CSM ', 'CCR ']

Ana Birchall nu a lezat autoritatea judecătorească. CCR a respins existența vreunui conflict juridic de natură constituțională între fostul ministru al Justiției și CSM - PeROL
De Redactia perol.ro 22 ianuarie 2020 239 vizualizări
În ședința de astăzi a Curții Constituționale a României, judecătorii au decis că nu a existat niciun conflict juridic de natură constituțională între fostul ministru al Justiție, Ana Birchall, și Consiliul Superior al Magistraturii.
Citește aici ce presupune un conflict juridic de natură constituțională.
Fostul președinte CSM, Lia Savonea, a solicitat Curții Constituționale, în data de 11 noiembrie 2018, soluționarea conflictului juridic de natură constituțională pentru:
Judecătorii Curții au considerat că acțiunile desfășurate de către Ana Birchall pe durata exercitării funcției de ministru al Justiției precum și deciziile adoptate de către Ministerului de Justiție în răspuns la cererile formulate de CSM nu au fost de natură a genera un blocaj instituțional astfel încât să poată fi considerat un conflict între cele două autorități publice.
Vlad-Cristian Soare, avocat și colaborator al Facultății de Drept – Universitatea din București – catedra de Drept constituțional și Instituții politice, a oferit atunci explicații pentru PeROL.ro, spunând că majoritatea motivelor invocate de CSM sunt politice, se bazează pe declarații de presă ale fostului ministru și nu pot genera conflicte de competenţă pozitive sau negative, așa cum statuează și Comisia de la Veneţia.
Unul dintre conflictele publice dintre fostul ministru și fostul șef CSM se referă la procedura de achiziție a unui nou sediu CSM pentru care a primit din partea Guvernului o finanțare de aproximativ 18 milioane de euro. Fostul ministru al Justiției i-a pus în vedere Liei Savonea faptul că riscă să nu mai primească loc în viitorul „Cartier al Justitiei”, în cazul în care achiziționează un sediu nou pentru CSM, având în vedere principiul evitării dublei finanțări din fonduri publice. Birchall a propus, de asemenea, redirecționarea finanțării către instanțele de judecată care au nevoie de fonduri, iar Savonea a precizat în cererea formulată CCR, că demersul ministrului justiției este de natură să creeze percepția falsă că instanțele de judecătorești și parchetele sunt subfinanțate din cauza fondurilor alocate CSM.
De Redactia perol.ro 26 iulie 2019 602 vizualizări
Cele 20 de companii ale Primăriei București, de data aceasta înființate legal datorită schimbărilor legislative
De Redactia perol.ro 31 iulie 2019 705 vizualizări
CCR spune că reglementarea stării de alertă este constituțională dar drepturile și libertățile nu pot fi restrânse decât prin lege
De Redactia perol.ro 13 mai 2020 234 vizualizări
De Redactia perol.ro 11 iulie 2019 1581 vizualizări
De Redactia perol.ro 4 minute înainte 10 vizualizări